Pozdravljen,

od vseh še vedno nisem dobila osnutkov za GN – Moje življenje. Še vedno čakam.

No, danes boste izkazali svoje znanje o Ivanu Cankarju in knjigi Moje življenje. Če slučajno niste prebrali vseh črtic, boste to naredili sedaj.

NAVODILO ZA DELO

Na teh povezavah izveš več o Ivanu Cankarju.

<https://www.youtube.com/watch?v=xQpwu2F5qks>

<http://knjiga.mladinska.com/cankarjevoleto/>

Tukaj sledi veliko vprašanj o zbirki črtic Moje življenje. Odgovori na 7 vprašanj, odgovore v povedih zapiši v zvezek, fotografiraj svoje delo ter mi pošlji.

Ivan Cankar: MOJE ŽIVLJENJE (Domače branje)

**A**

**Kam sežejo vaši spomini?**

**Vaša prva šola je bila enajsta šola. Zakaj je bila šola tako lepa?**

**Katero knjigo ste v mladosti najraje brali?**

**B**

**Česa se iz otroštva najraje spominjate?**

**V enajsti šoli bi kmalu umrli. Kaj se je zgodilo?**

**Ljubljana je bila najlepša podoba Vaših sanj. Sanje so se uresničile. Ob kateri priložnosti se je to zgodilo?**

**C**

**Kateri je Vaš najbridkejši otroški spomin?**

**Zakaj prave šole niste marali?**

**Kako se spominjate odhoda v Ljubljano?**

**Č**

**Pravite, da je spomin na Vašo zgodnjo mladost preprežen s sanjami. Česa se najraje spominjate?**

**Pripovedujte o svojem prvem šolskem dnevu.**

**Kako Vas je mati kaznovala za svoje grehe, ki ste jih storili?**

**D**

**Kako je v Vašem spominu ostala Vaša prva učiteljica? Zakaj se Vam je tako zamerila?**

**Kaj ste storili z grošem, ki Vam ga je dal novomašnik?**

**Kaj bi povedali o svoji materi?**

**E**

**Katera krivica Vas je v šoli najbolj prizadela?**

**Zakaj je spomin na prvo obhajilo nevesel?**

**Doma ste jedli koruzni močnik ali pa še tega ne, Vi pa ste groš zapravili za dateljne. Kaj ste** storili z njim?i

**F**

**Pravite, da ste že v zgodnjem otroštvu občutili žensko zapeljivost in izdajalsko hinavščino, ki se je pokazala prav pri sestri Lini. Kaj se je zgodilo?**

**Pravite, da je bilo težko najti rimo za ta Evin sad. O čem je govorila Vaša prva pesem? Ali ste bili pri rimanju uspešni?**

**Bili ste tudi ministrant. Pekla Vas je vest, saj ste bili prepričani, da ste hudo grešili. Kaj vse ste delali ministranti?**